[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Buddsoddi mewn Gwirfoddolwyr \u2013 safbwyntiau asesydd"}, {"text_idx": "#000011", "text": "O ganlyniad, mae\u2019r mudiadau rwyf wedi bod yn eu cynorthwyo wedi bod yn chwilio am ffordd o\u2019u galluogi i nodi, recriwtio, datblygu a chadw gwirfoddolwyr sy\u2019n awyddus i wneud eu cyfraniad eu hunain at gymdeithas, ac yn aml, sydd eisiau dychwelyd y cymorth y maen nhw wedi\u2019u derbyn gan fudiadau\u2019r trydydd sector yn y gorffennol."}, {"text_idx": "#000012", "text": "Wrth gwrs, mae\u2019r pandemig a\u2019r cyfyngiadau a osodwyd wedi rhwystro gweithgareddau gwirfoddoli (er fy mod yn dechrau gweld pethau\u2019n dychwelyd i normal newydd yn raddol). Yn y cyfamser, ac wrth gyflwyno rhai Gweithdai Zoom ar safon Buddsoddi mewn Gwirfoddolwyr 2021 (Saesneg yn unig), mae\u2019n falch gennyf ddweud bod y rhesymau a nodwyd gan y mudiadau rwy\u2019n gweithio gyda nhw\u2019n parhau i fod yn debyg iawn:"}, {"text_idx": "#000013", "text": "\u2018Mae angen i ni roi mwy o ystyriaeth i recriwtio pobl a\u0302\u2019r ymrwymiad i\u2019n helpu ni i gyflwyno mwy o ofal i fwy o bobl. Ac i ofalu amdanyn nhw\u2019n well!\u2019"}, {"text_idx": "#000014", "text": "Mae hanner y mudiadau rwyf yn gweithio gyda nhw hefyd yn ceisio recriwtio gwirfoddolwyr sy\u2019n gallu bod yn hyblyg (gyda hyfforddiant priodol, yn amlwg) i gyflwyno amrediad fwyfwy eang o wasanaethau, o fewn a rhwng, mudiadau gwirfoddol."}, {"text_idx": "#000015", "text": "Yn wir, i\u2019r fath raddau fel na fyddai\u2019n fy rhyfeddu pe byddem ni\u2019n gweld gwirfoddolwyr yn cael eu trosglwyddo\u2019n amlach o fewn, neu hyd yn oed rhwng, mudiadau. Os felly, byddai hyn siw\u0302r o fod yn galluogi gwirfoddoli i fod yn ffynhonnell fwyfwy bwysig i ddysgu sgiliau newydd, hunanddatblygiad personol a llwybrau i gyfleoedd newydd."}, {"text_idx": "#000017", "text": "Mae mudiadau newydd \u2013 sy\u2019n newydd i safon 2021 \u2013 yn gysurus iawn, yn o\u0302l pob golwg, i symud ymlaen i\u2019r cam nesaf o hunanasesu ar o\u0302l y gweithdy rhagarweiniol. Rwy\u2019n gwbl argyhoeddedig fod ad-drefnu a symleiddio\u2019r Meysydd Ansawdd, ac eglurder y geiriad drwyddi draw, yn cael eu gweld gan \u2018fy\u2019 mudiadau cleient (a oedd eisiau adolygiad yn erbyn yr hen safon) fel camau ymlaen yn eu hunain. Ymddengys bod yr holl rai a drosglwyddodd i safon 2021 o\u2019r un farn."}, {"text_idx": "#000018", "text": "Yn amlwg, nid wyf yn gallu rhoi gwybodaeth wrthrychol eto am \u2018yr hyn sy\u2019n digwydd y tu allan\u2019 \u2013 ond mor ddiweddar a\u0302 ddoe, fe dderbyniais newyddion da fod \u2018fy mudiad cyntaf\u2019 (ar o\u0302l COVID) newydd gwblhau\u2019r Hunanasesiad ac mewn sefyllfa nawr i\u2019w gyflwyno i\u2019w bwrdd am gymeradwyaeth. Yn y cyfamser, mae gweithgareddau gwirfoddoli\u2019n ailddechrau, ond yn araf iawn."}, {"text_idx": "#000019", "text": "Rwy\u2019n credu bod safon 2021, o ran ei hiaith fwy cyfeillgar i ddarllenwyr a\u2019i phroses symlach, yn wych; trueni bod y pandemig yn parhau i arafu cynnydd cyflymach."}]